Case ID: 1190797
Sentence 156: Bu, müxtəlif səbəblərlə əlaqədar ola bilər: öz yaxın qohumunu cinayət məsuliyyətindən kənarda saxlamaq cəhdi ilə; törətdiyi daha ağır cinayəti gizlətmək arzusu ilə; cinayət törədən digər şəxslərin hədə-qorxuları səbəbindən; dindirmənin gedişində zor tətbiq edilməsi, işgəncə verilməsi, hədə-qorxu gəlinməsi ilə; təqsirləndirilən şəxsin ona qarşı irəli sürülmüş ittihamı düzgün başa düşməməsi ilə və s. Təqsirləndirilən şəxsin cinayətin törədilməsində öz təqsirini inkar etməsi o halda bəraətverici sübut kimi qəbul edilə bilər ki, dindirmə zamanı o, özünün cinayətin törədilməsi ilə heç bir əlaqəsinin olmamasını təsdiq edən təkzibedilməz faktlar və hallar haqqında məlumat vermiş olsun.